גרטרוד עליון

גרטרוד בל עֶליוֹן (באנגלית: Gertrude Belle Elion; 23 בינואר 1918 – 21 בפברואר 1999) הייתה ביוכימאית אמריקאית יהודייה, כלת פרס נובל לפיזיולוגיה ורפואה לשנת 1988, יחד עם ג'ורג' היצ'ינגס וסר ג'יימס וויט בלאק.

קורות חיים
נולדה בניו יורק למשפחת מהגרים יהודית. אביה, רוברט עליון, מהגר יהודי מליטא עבד כרופא שיניים בעיר. אמה, ברטה (לבית כהן) הייתה מהגרת יהודייה מפולין. בשנות המשבר הכלכלי הגדול (1929 ואילך) איבדה המשפחה את כל רכושה.

עליון סיימה בית ספר תיכון בגיל 15, בהצטיינות ובזכות ציוניה קיבלה מלגה ויכלה ללמוד בקולג'. בשנת 1937 סיימה, שוב בהצטיינות, לימודי תואר ראשון בכימיה במכללה לבנות מכללת האנטר. כל בקשותיה למלגה להמשך לימודים סורבו בשל מינה והיא החלה לעבוד לפרנסתה במשרות פשוטות שונות.

רק בשנת 1941, לאחר כארבע שנות עבודה אגרה סכום כסף מספיק לתשלום שכר הלימוד לתואר שני, התקבלה ואכן סיימה עם MSc במדעים, באוניברסיטת ניו יורק כשהיא עובדת כמורה בבית ספר תיכון ובמקביל לומדת.

עליון ניסתה, אולם בשל אפליה מינית לא הצליחה, להתקבל לתוכנית מחקר ללימודי דוקטורט.

החלה לעבוד כעוזרת מעבדה ובמקביל המשיכה גם כמורה, בטרם התמנתה ב-1944 לעוזרתו של ג'ורג' ה' היצ'ינגס בחברת התרופות בורוז-וולקום (Burroughs-Wellcome; כיום חלק מחברת גלקסו-סמית'-קליין). מאוחר יותר, כאשר הוצע לה להמשיך בלימודי דוקטורט בשעות הבוקר, דבר שהצריך ויתור על משרתה, החליטה להמשיך ולעבוד ולא לשוב ללימודים. עליון מעולם לא השלימה לימודי דוקטורט, אולם קיבלה תואר דוקטור לשם כבוד משלוש אוניברסיטאות בארצות הברית.

קריירה
בשנות עבודתה לצדו של היצ'ינגס היא פיתחה מספר רב של תרופות חדשות, תוך שימוש בשיטות מחקר חדשניות, ביניהן תרופת האציקלוביר למחלת ההרפס סימפלקס. גולת הכותרת של עבודתה הייתה בסיוע לפיתוח תרופת ה-AZT לאיידס. עליון העדיפה שלא להשתמש בשיטות ניסוי וטעייה, אלא לנצל את ההבדלים הביוכימיים בין תאי אדם בריאים לבין גורמי מחלות כדי לפתח תרופות הפוגעות בגורם המחלה ללא נזק לתא הבריא.

פרסים
נוסף לזכייתה בפרס נובל, ב-1968 זכתה במדליית גרוון-אולין ולאחר מכן גם בפרסים רבים נוספים. בשנת 1990 הייתה לחברה ב ושנה לאחר מכן קיבלה את המדליה הלאומית למדעים. ב-1991 היא הפכה לחברה גם ב. באותה שנה היא גם הייתה לאישה הראשונה שהוכנסה להיכל התהילה הלאומי לממציאים של ארצות הברית.

עליון לא נישאה מעולם ולא היו לה ילדים. ארוסה נפטר ממחלת לב לפני נישואיהם ולדבריה מצאה את מלוא סיפוקה במעבדת המחקר.

קישורים חיצוניים

 

 גרטרוד עליון, אנשי סגולה - יהודים זוכי פרס נובל, באתר בית התפוצות.
 קריסטין לארסן, 
 
 
 

זוכי פרס נובל יהודים אמריקאים
זוכות פרס נובל יהודיות אמריקאיות
זוכות פרס נובל לפיזיולוגיה או לרפואה
ניו יורק: אישים
ביוכימאיות יהודיות אמריקאיות
פרמקולוגים יהודים
יהודים חברי האקדמיה האמריקאית לאמנויות ולמדעים
סגל אוניברסיטת דיוק
יהודיות זוכות המדליה הלאומית למדעים
זוכות מדליית גרוון-אולין
חברות היכל התהילה הלאומי לנשים
חברות היכל התהילה של הארגון הבין-לאומי של נשים בטכנולוגיה
בוגרות מכללת האנטר
בוגרי מכללת האנטר
בוגרות אוניברסיטת ניו יורק
בוגרי אוניברסיטת ניו יורק
אמריקאיות שנולדו ב-1918
אמריקאים שנולדו ב-1918
אמריקאיות שנפטרו ב-1999
אמריקאים שנפטרו ב-1999